Sri Lanka

Klima

Sri Lanka har et tropisk regnklima. Nærheten til ekvator og havet gjør at temperaturen varierer lite gjennom året. Normal middeltemperatur i Colombo varierer fra 28,3 °C i mai, før sommermonsunen kommer for fullt – til 26,6 °C i desember og januar.
Fjelltoppen Nuwara Eilya på midten av øya fører til at øya får store nedbørsmengder året rundt, selv om nedbørmengdene ikke kommer i nærheten av det som faller på de våteste stedene på fastlandet. Høsten er den våteste perioden av året, men det kommer også en del nedbør i april-mai, når sommermonsunen er på vei nordover. Midt på vinteren kommer det regn rundt hver tredje dag i Colombo, som har en årlig nedbørsnormal på 2345 mm. De lavtliggende områdene i nord er mindre våte, og får lite nedbør om sommeren. Alle områdene av øya får likevel minst 1000 mm hvert år.
Nedbøren kommer normalt som regn, ofte ved kraftige tordenbyger. Disse kan av og til gi nedbør i form av hagl. Ved Nuwara Eliya forekommer frost og snø om vinteren, selv om normal middeltemperatur i desember og januar på ca. 2000 moh. er ca. 15 °C.
I 1978 og 2000 ble øya truffet av tropiske orkaner.

Historie

Øya har vært kjent under mange navn, som Lanka, Lankadwepa, Taprobane, Serendib og Selan. I kolonitiden var øya kjent som Ceylon.
Sri Lanka har hatt kjente havner og handelssteder siden oldtiden, og ble i økende grad benyttet av handelsskip fra Midtøsten, Persia, Burma, Thailand, Malaysia, Indonesia og fra andre deler av Sørøst-Asia.
De siste 30 årene har øya vært dominert av en etnisk konflikt mellom tamilene og regjeringen, singaleserne. LTTE (Liberation Tigers of Tamil Eelam) har ligget i krig med regjeringen og kontrollerte  et området kalt Mullaitivu i nordøst, før lederen ble drept. De siste årene har Norge vært involvert i megling mellom partene og siden 2001 har det vært våpenhvile.
26. desember 2004 ble Sri Lanka rammet av tsunamien som en følge av  jordskjelvet utenfor Indonesia. Bølgene traff øyas sørkyst omkring kl. 09.20 lokal tid. 
I 2006 gled en fire år gammel våpenhvile gradvis over i en regulær krigstilstand. I årets løp ble over 3000 mennesker, omtrent halvparten sivile, drept i væpnede sammenstøt, bombardementer og attentater. Til tross for gjentatte forsøk på å gjøre alt for å stanse en voldsbølge som hadde bredt seg etter presidentvalget i november 2005. Dette til tross døde 120 mennesker i væpnede sammenstøt den første måneden av 2006. 
I mai og juni ble den offisielle våpenhvilen brutt gjentatte ganger. 15. juni ble 65 sivile drept, og enda flere såret da en buss ble sprengt i luften av en mine. Flere sjøslag ble utkjempet mellom LTTE og marinen. 17. august ble 17 tamilske arbeidere drept i byen Mutur, der de hjalp til med gjenreisningen etter tsunamien i 2004. Regjeringen beordret en uavhengig granskning, men nordiske observatører fikk ikke undersøke åstedet og anklaget sikkerhetsstyrkene for massakren og forsøk på å skjule drapene. 
Menneskerettighetsorganisasjonen Human Rights Watch kom i mars 2006 med en omfattende rapport der det blant annet hevdes at LTTE driver systematisk økonomisk utpressing av de 80 000 tamiler som lever i landflyktighet, og de hevder at tamiler som våger å kritisere LTTE utsettes for overgrep. Dette gav støtet til at Canada og EU satte LTTE på listen over terrororganisasjoner, etter at dette tidligere var gjort av USA og Storbritannia.  Det ble dermed forbudt for borgere fra EU-land å bidra finansielt til LTTE, noe som skulle påføre LTTE store økonomiske tap. LTTE svarte med å kreve at alle borgere fra EU-land i den nordiske observatørstyrken skulle forlate LTTE-kontrollerte områder innen 1. september 2006. Norge og Island ble da alene om en stadig mer krevende oppgave.

Politikk og administrasjon

Statsoverhodet, presidenten, velges for seks år av gangen og kan gjenvelges flere ganger. Lovgivende myndighet er lagt til parlamentet som har 225 medlemmer, og som blir valgt for seks år av gangen. Den lange og blodige borgerkrigen på Sri Lanka mellom myndighetene og tamiltigrene (LTTE) har i stor grad preget landets politikk. Etter flere våpenhviler og forsøk på å skape fred tok denne konflikten slutt i 2009, da landets militære styrker slo Tamiltigrene militært og tok fullstendig kontroll over områdene de holdt til i.

Samferdsel

Sri Lanka har 1980 kilometer med jernbane. Veinettet har en total lengde på 102 800 kilometer, cirka 82% av veinettet har asfalt. Det finnes også en flyplass med jevnlig trafikk.

Utdanning

Lesekyndige over 15 år er 90,3% av befolkningen.

Menneskerettigheter

Bekymring med hensyn til brudd på menneskerettigheter har blitt uttrykt av EU, USAs utenriksdepartement, Human Rights Watch, Amnesty International, og andre.
Norske myndigheter har hevdet at «omfanget av en del av de grove menneskerettighetsbrudd som har preget våpenhvileperioden – politisk motiverte drap (hovedsakelig mot representanter for tamilske partier) og forsvinninger, økte i løpet av det siste året frem til september 2006».

Vold mot personer som jobber i mediene

Bekymring om vold mot personer som jobber i mediene, eksisterer.

Sivile organisasjoner

Myndighetene har dekretert at alle internasjonale hjelpeorganisasjoner må trappe ned sine aktiviteter, i kjølvannet av at Tamiltigrene er blitt beseiret. (Myndighetene har hatt et anstrengt forhold til den internasjonale Røde Kors-komiteen, som anklages for å ha anstiftet panikk, på grunn av omtale av sivile dødsfall.)

Sosiale indikatorer

Per 100 innbyggere finnes det 11,8 biler, 38,7 fjernsynsapparater, 27 aviser og 0,2 leger.